อยากสอบถามค่ะเมื่อ2วันก่อนมีอาการปวดหูไม่เท่าไหร่กับหูอื้อค่ะแต่ผู้ปกครองซื้อยาน่าจะฆ่าเชื้อและแก้ปวดให้กับยาหยอดหู Dexoph แล้วลองหยอดได้1วันอาการก็แย่ลงค่ะ รู้สึกเจ็บหูตลอดเวลาค่ะ เจ็บมากกว่าเดินปกติปวดๆ อันนี้เจ็บเลยค่ะอยากทราบว่าอาการเป็นอะไรกับควรใช้ยาต่อมั้ยคะ
สวัสดีค่ะ อาการปวดหู อาจเกิดจากสาเหตุ เช่น1. มีสิ่งแปลกปลอมที่เข้าไปในรูหู เช่น แมลง มด เห็บ หรือเมล็ดพืช2. การอักเสบติดเชื้อของรูหูชั้นนอก อาการคือ ปวดหู กดเจ็บบริเวณหน้าใบหู เมื่อดึงใบหูหรือโยกใบหูจะเจ็บมากขึ้น หูอื้อ มีน้ำเหลืองไหลออกมา รูหูบวมแดง เป็นต้น3. หูชั้นกลางอักเสบติดเชื้อแบบเฉียบพลัน อาการคือปวดหูมาก มีไข้ การได้ยินเสียงลดลง บางรายอาจมีเวียนหัว คลื่นไส้ หลังจากนั้นอาการปวดและไข้จะลดลง แต่มีหนองไหลจากรูหูตามมา4. มีสิวหรือฝีในรูชั้นนอกหู เกิดจากการอุดตันของไขมันและมีเชื้อโรคสะสมจนทำให้เกิดสิวหรือฝี5. ขี้หูอุดตัน ในบางคน ร่างกายมีการผลิตของขี้หูมาก และอาจเกิดการสะสมของขี้หูจนอุดตัน ทำให้ปวดหู ได้ยินเสียงลดลงได้หากยังไม่ได้รับการวินิจฉัยจากแพทย์ ว่าอาการปวดหูเกิดจากการอักเสบติดเชื้อ ก็ไม่ควรซื้อยาปฏิชีวนะมาทานเองค่ะ เพราะอาจได้รับยาไปโดยไม่จำเป็น ดังนั้น ควรหยุดทานยาไปก่อน ส่วนยา Dexoph นั้น เป็นยาสเตียรอยด์ ใช้สำหรับลดการอักเสบ หากหยอดแล้วอาการแย่ลง และเจ็บหูมากขึ้น แนะนำควรหยุดใช้ไปก่อน และควรไปพบแพทย์เพื่อรับการตรวจวินิจฉัยให้ถูกต้อง จะได้รับการรักษาที่ถูกต้องค่ะ ในเบื้องต้น ห้ามการแคะรูหู และระวังอย่าให้น้ำเข้าหู เช่น การใช้สำลีอุดรูหูในขณะอาบน้ำ งดการว่ายน้ำ เป็นต้น